Як расказала старшыня раённай арганізацыі таварыства выратавання на водах Любоў Гутарава, 20 чэрвеня двое мужчын сустрэліся непадалёк сажалак і вырашылі пахмяліцца. На беразе сажалкі знайшлі патаемны куточак і “паправілі” здароўе. Адзін тут жа заснуў, а другі пайшоў купацца, прычым, у зоне, якая знаходзіцца па-за зонай дзейнасці выратавальнага паста. Прачнуўшыся, мужчына пачаў шукаць кампаньёна. Але яго нідзе не было. Ён забіў трывогу і звярнуўся на выратавальны пост. Пачаліся актыўныя пошукі. І толькі на наступны дзень вадалазы паднялі з вады труп.